Diari Oficial de la Generalitat Valenciana


Sumari del DOGV 3851, del 05-10-2000 (2000/8042)

ACORD de 26 de setembre de 2000, del Govern València, pel qual declara d'urgent ocupació els béns i drets subjectes a expedient d'expropiació forçosa de l'Ajuntament de Casas Altas (València).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8042


Data del document
:   26-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Casas Altas
    * administració local
    * expropiació

ACORD de 26 de setembre de 2000, del Govern València, pel qual declara d'urgent ocupació els béns i drets subjectes a expedient d'expropiació forçosa de l'Ajuntament de Casas Altas (València). [2000/8042]
  
El Govern Valencià, en la reunió del dia 26 de setembre de 2000, adoptà l'acord següent:
  
L'Ajuntament de Casas Altas, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'ampliació del Pavelló Cobert d'Esports i Usos Múltiples, 4a Fase.
  
Aquesta declaració d'ocupació urgent es justifica per les raons següents:
  
L'obra de ampliació del Pavelló Cobert d'Esports i Usos Múltiples, 4a fase, ha de realitzar-se amb celeritat ja que l'està inclosa en el Pla Provincial 1999 de la Diputació de València (PPOS 173/93) i el retard en l'adjudicació provocaria la pèrdua de les ajudes concedides, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals presentaren que va resoldre pel ple de la Corporació. Hi consten l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3318/1983, de 25 d'agost, i d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruït per l'Ajuntament de Casas Altas, per a l'execució del projecte de ?Ampliació del Pavelló Cobert d'Esports i Usos Múltiples, 4a Fase».
  
Relació de béns afectats:
  
Propietari / Titular registral: Adelina Tortajada Valentín
  
Domicili: Avenue du 19 de mars 1962. 13269 Gignat la Nerthe. França
  
Descripció de la finca: solar ubicat a l'avinguda Ademúz, 15, de 560 m² de forma rectangular i que limita: esquerra amb la finca de Àngeles Blasco Tortajada; dreta amb la finca de Felipe Muñoz Tortajada, i al fons amb finca de Román Blasco Tomás. Ús actual del terreny: cultivu.
  
Número cadastral: 8.238.206.
  
Situació jurídica: lliure de càrregues i gravàmens. No consta inscrita en el Registre de la Propietat.
  
Terreny a expropiar: 77 m²
  
El present Acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen patit en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra ell els recursos següents:
  
a) recurs potestatiu de Reposició davant del Govern Valencià, en el termini d'un mes, comptador a partir de l'endemà de la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de Reposició o, si fa el cas, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú; i 46 de la Llei 29/88, de 13 de Juliol, Reguladora de la Jurisdicció Contenciosa administrativa;
  
b) directament recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudci que els interessats puguen exercitar qualsevol altra via que estimen oportuna.
  
València, 26 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO